946/1949 Ú. l. I
Vyhláška ministra zahraničných vecí, ktorou sa vyhlasuje rozhodnutie Smiešanej komisie československo-maďarskej pre výmenu obyvateľstva číslo 66.

946.
VYHLÁŠKA
ministra zahraničných vecí
zo dňa 30. augusta 1949,
ktorou sa vyhlasuje rozhodnutie Smiešanej komisie československo-maďarskej pre výmenu obyvateľstva číslo 66.

Vyhlasujem rozhodnutie č. 68 Smiešanej komisie zriadenej podľa Dohody uzavretej medzi československou republikou a Maďarskom o výmene obyvateľstva zo dňa 27. februára 1946, publikovanej pod č. 145/1946 Sb.
Podotýkam, že rozhodnutia tejto Smiešanej komisie sú povinné obe smluvné strany podľa ustanovenia článku XI., ods. 3 Dohody vykonať.

Minister:
Dr. Clementis v. r.


Československo-maďarská Smiešaná komisia pre výmenu obyvateľstva vyniesla na svojom rokovaní dňa 21. júna 1949 v Budapešti toto
rozhodnutie číslo 66
o niektorých ustanoveniach súvisiacich so zánikom výmeny obyvateľstva.
I.
Zakončenie výmeny obyvateľstva.
(1) Výmena obyvateľstva vykonávaná podľa Dohody o výmene obyvateľstva uzavretej dňa 27. februára 1946 medzi Československým a Maďarským štátom (v ďalšom Dohoda) sa skončila. Zánik výmeny obyvateľstva netýka sa výkonu ostatných ustanovení Dohody.
(2) Ustanovenia odseku 1 netýkajú sa ustanovení rozhodnutia číslo 56 článku I. paragrafov 1 až 3.
(3) Následkom ustanovení odseku 1 stráca prihláška na presídlenie podľa článku I. Dohody, ako aj určenie na presídlenie podľa článku V. a VIII. Dohody v každom smere účinnosť.
(4) Následkom ustanovení odseku 1 zaniká osobitné právne postavenie v porovnaní s nepresídlencami zabezpečené rozhodnutím číslo 7. Zúčastnenú osobu nemôže z toho, že bola určená na lebo prihlásená na presídlenie, stihnúť žiadna právna ujma. Takýmto osobám prislúchajú tie isté práva, ako plnoprávnym štátnym občanom, vyjmúc v Československu osoby, ktoré sú pojatá do soznamov vyhotovených podľa § 1, ods. 3 zákona číslo 245/1948 Sb.
(5) Akékoľvek opatrenie urobené následkom prihlášky alebo určenia na presídlenie stráca účinnosť.
(6) Drobným a stredným roľníkom prihláseným podľa čl. I. Dohody alebo určeným podľa čl. V. resp. čl. VIII. vety druhej na presídlenie, avšak nepresídleným, treba poskytnúť na vyrovnanie daňových nedoplatkov verejnoprávnych záväzkov nezaplatených na základe rozhodnutia číslo 7, čl. I., bod 2 možnosť platenia vo splátkach do 31. decembra 1950.
II.
Prechodné ustanovenia.
A.
Povolenie presídlenia alebo zpätného presídlenia do druhého státu s výhodami uvedenými v tomto rozhodnutí na vlastné trovy može žiadať československý alebo maďarský obyvateľ.
a) ktorý chce pokračovať v manželskom životnom spoločenstve, ktoré bolo roztrhnuté presídlením jeho vlastným alebo jeho manžela, ku ktorému došlo pri výmene obyvateľstva,
b) ktorý bol odtrhnutý ako maloletý od svojho rodiča, alebo ak tohto niet, od svojho prarodiča, alebo od svojich súrodencov presídlením seba samého alebo týchto, ku ktorému došlo v rámci výmeny obyvateľstva,
c) ktorý je trvale pre svoj vek, zdravotný stav a majetkové pomery odkázaný na naturálne vydržiavanie prislúchajúce mu podľa zákona alebo smluvy od jeho rodinných príslušníkov, alebo pre svoju trvalú chorobu, telesnú slabosť alebo invaliditu, potrebuje trvalé ošetrovanie a opateru svojich príslušníkov, ak bol od svojho rodinného príslušníka, ktorý je ochotný a schopný vziať ho k sebe na vydržiavanie, resp. ošetrovanie a opateru, odtrhnutý presídlením svojím vlastným alebo tohto príslušníka, ku ktorému došlo v rámci výmeny obyvateľstva,
d) ktorého živobytie záviselo od činnosti v hospodárskom podniku jeho ascendenta alebo ascendenta jeho manželky, a toto živobytie stratil následkom svojho vlastného alebo ascedentovho presídlenia vykonaného v rámci výmeny obyvateľstva, aby pri rozumnom pokračovaní v hospodárskom podniku aj ďalej používal jeho prácu, a ak je ochotný a môže aj zaistiť prácu, ktorá jemu a jeho rodine zabezpečí živobytie, ďalej jeho manžel a maloleté deti.
B.
(1) Žiadosť predloží osoba bývajúca v Maďarsku Štátnemu pozemkovému úradu, osoba bývajúca v Československu Osídlovaciemu úradu v Bratislave (v ďalšom: Úrad).
(2) Úrad preskúma na základe žiadosti skutkový stav z toho hľadiska, či sú splnené predpoklady uvedené v bode A, a v kladnom prípade postúpi žiadosť úradu druhého štátu s oznámením výsledkov skúmania. Tento Úrad taktiež preskúma skutkový stav, a keď zistí, že predpoklady uvedené v bode A. sú dané, predloží spisy s dobrozdaním v Maďarsku vnútrozemskému policajnému úradu, v Československu vládnemu zmocnencovi, na rozhodnutie o povolení prisťahovania (presídlenia).
(3) Úrad štátu, do ktorého sa má presídlenia stať, oznámi rozhodnutie vynesené o povolení prisťahovania Úradu druhého štátu, a ak je rozhodnutie kladné, potvrdí súčasne, že prisťahovalcovi prislúchajú výhody uvedené pod lit. C. tohto rozhodnutia.
(4) Na základe tohto upovedomenia zadováži Úrad štátu, z ktorého sa presídlenie deje, potvrdenie potrebné na vycestovanie.
C.
(1) Na základe povolení a potvrdení uvedených v predchádzajúcom bode môžu osoby v týchto uvedené previezť na územie druhého štátu s výhodami uvedenými v čl. VI. odsek 3 Dohody, svoje používané hnuteľnosti (do toho rátajúc aj také zariadenie používané v obchodnom zamestnaní, ktoré maly v držbe v deň vyhlásenia tohto rozhodnutia, ako aj živý a mrtvý hospodársky inventár).
(2) Ak má osoba, ktorá sa sťahuje na územie štátu, ktorý opúšťa, nehnuteľnosť, môže touto až do presťahovania voľne disponovať podľa platných vnútorných právnych predpisov. Ak nemieni nehnuteľnosťou disponovať, treba na jej žiadosť jej nehnuteľný majetok spísať podľa rozhodnutia číslo 10, ak je to ešte možné so zreteľom na medzištátne vyúčtovanie podľa čl. VII Dohody. Ináč prechádza nehnuteľnosť dňom presťahovania bez protihodnoty na opúšťaný štát.
(3) Dokázané peňažné hotovosti presťahovalca možno previesť v rámci riadneho platobného styku medzi obidvoma státmi, a treba ich, ak za to žiada do 60 dní vyplatiť.
(4) Osoby presťahované podľa tohto rozhodnutia treba považovať z verejnoprávneho hľadiska za presídlencov podľa čl. I. a V. Dohody.
D.
V súvise s konaním, uvedeným v bodoch B. a C., treba postupovať urýchlene.
V Budapešti dňa 21. júna 1949.
Za čs. složku:
Dr. Okáli v. r.
Dr. Záturecký v. r.
Za maď. složku:
Dr. Bólya v. r.
Dr. Zsolt v. r.